Source: http://malinovo.sk/web/vseobecne-zavazne-nariadenie-9-2015.php
Timestamp: 2019-01-17 09:24:03+00:00
Document Index: 13563278

Matched Legal Cases: ['§ 6', '§ 6', '§ 19', '§ 7', 'čl. 2', 'čl. 3', '§ 31', '§ 6', '§ 6', '§ 31']

﻿﻿ Obec Malinovo - Všeobecne záväzné nariadenie 9/2015
o určení výšky dotácie na prevádzku a mzdy na dieťa materskej školy a školských zariadení so sídlom na území obce Malinovo
zverejnený na internetovej adrese obce dňa : 25.11.2015
Lehota na predloženie pripomienok k návrhu VZN do /včítane/:15 dní
Vyhodnotenie pripomienok k návrhu VZN uskutočnené dňa : 0
VZN schválené Obecným zastupiteľstvom v Malinove dňa 10.12.2015
pod č .81/9/2015
Obecné zastupiteľstvo Obce Malinovo vo veciach územnej samosprávy v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov, § 6 ods.2 a ods. 12 písm. d) zákona č. 596/2003 Z. z o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov vydáva toto všeobecne záväzné nariadenie:
Všeobecne záväzné nariadenie obce Malinovo určuje výšku a účel použitia dotácie na prevádzku a mzdy na dieťa materskej školy a žiaka školských zariadení 1/ so sídlom na území Obce Malinovo, ktoré sú na základe rozhodnutia Ministerstva školstva SR zaradené do siete škôl a školských zariadení Ministerstva školstva Slovenskej republiky. 2/
Príjemcom dotácie podľa tohto nariadenia je MŠ a školské zariadenia v zriadovateľskej pôsobnosti obce Malinovo
a) Materská škola – Óvoda Malinovo
b) Školská jedáleň pri MŠ Malinovo
c) Školský klub detí pri ZŠ Malinovo
1. Výška dotácie na príslušný kalendárny rok na prevádzku a mzdy na dieťa materskej školy a žiaka školských zariadení v zriaďovateľskej pôsobnosti obce je určená v prílohe tohto všeobecne záväzného nariadenia.
2. Prijímateľ dotácie podľa čl. 2 je oprávnený použiť dotáciu len na úhradu osobných a prevádzkových nákladov materskej školy a školských zariadení so sídlom na území obce a pri jej použití musí zabezpečiť hospodárnosť, efektívnosť a účinnosť jej použitia.
3. V prípade, že dotácia nebude vyčerpaná do 31.12. príslušného kalendárneho roka, je prijímateľ povinný nevyčerpanú časť dotácie vrátiť späť na účet obce do 31.12. príslušného kalendárneho roka.
Určenie výšky dotácie na mzdové a prevádzkové náklady na dieťa materskej školy, školského klubu a školskej jedálne v zriaďovateľskej pôsobnosti obce Malinovo.
na jedno dieťa/rok
Školský klub detí pri ZŠ s VJSl.
Potencionálny stravník v Školskej jedálni pri MŠ
1. Obec poskytne príjemcovi podľa čl. 3 dotáciu mesačne (vo výške jednej dvanástiny z dotácie na príslušný kalendárny rok) do 25. dňa príslušného mesiaca.
2. Výška dotácie môže byť upravená počas príslušného roka.
1. Na ustanovenia súvisiace s určením výšky dotácie na prevádzku a mzdy na dieťa materskej školy a žiaka školského zariadenia so sídlom na území Obce Malinovo, neupravené týmto všeobecne záväzným nariadením, sa vzťahujú príslušné právne predpisy (ust.§ 31 zákona č.523/2004 Z.z o rozpočtových pravidlách verejnej správy).
2. Príloha k tomuto VZN bude každoročne schvaľovaná obecným zastupiteľstvom v rámci schvaľovania rozpočtu obce Malinovo. V prípade zmeny objemu výnosu dane z príjmov pre Obec Malinovo alebo z titulu iných nepredvídaných ekonomických udalostí, ktoré by nepriaznivo ovplyvnili finančnú situáciu obce, bude rozpis finančných prostriedkov, uvedený v prílohe č. 1, prehodnotený a predložený na schválenie obecnému zastupiteľstvu.
3. Toto VZN bolo schválené obecným zastupiteľstvom v Malinove dňa 10.12.2015 uznesením číslo 81/9/20152015 zo dňa 10.12.2015.
4. Toto všeobecne záväzné nariadenie nadobúda účinnosť dňa 01.01.2016.
5. VZN č. 4/2013 zo dňa 21.03.2013 sa ruší.
1/ ust. § 6 odst. 12 písm. d) zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších zmien a doplnkov.
2/ ust. § 6 odst. 12 písm. b) zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších zmien a doplnkov.
3/ napr. ust. § 31 zákona č. 523/2004 Z.z. o rozpočtových pravidlách verejnej správy.